3. การประกอบธุรกิจของแต่ละสายผลิตภัณฑ์

3.1 กลุ่มธุรกิจโทรศัพท์เคลื่อนที่

กลุ่มธุรกิจโทรศัพท์เคลื่อนที่ของบริษัทจำแนกตามประเภทได้ดังนี้

+----------------------------------+-----------------------------------+
| บริษัท                             | ลักษณะการประกอบธุรกิจ                |
+----------------------------------+-----------------------------------+
| บริษัท เอ็มลิ้งค์ เอเชีย คอร์ปอเรชั่น จำกัด | ค้าส่งโทรศัพท์เคลื่อนที่                  |
| (มหาชน)                          |                                   |
+----------------------------------+-----------------------------------+
| บริษัท เทเลแม็กซ์ เอเชีย คอร์ปอเรชั่น    | ค้า                                |
| จำกัด                             | ปลีกโทรศัพท์เคลื่อนที่ดำเนินการโดยบริษัทเอง |
+----------------------------------+-----------------------------------+
| บริษัท เอ็มช็อปโมบาย จำกัด            | ค้าส่งโทรศัพท์เคลื่อนที่ให้กับสมาชิกในรูปแบบ  |
|                                  |                                   |
|                                  | แฟรนไชส์ ภายใต้เครื่องหมายการค้า “M    |
|                                  | Shop”                             |
+----------------------------------+-----------------------------------+

3.1.1 ลักษณะผลิตภัณฑ์และบริการ

ผลิตภัณฑ์หลักของกลุ่มธุรกิจโทรศัพท์เคลื่อนที่สามารถแบ่งได้ดังนี้

(1) เครื่องโทรศัพท์เคลื่อนที่ (Handset) ปัจจุบันบริษัทเอ็มลิ้งค์ เอเชีย คอร์ปอเรชั่น จำกัด
(มหาชน)ได้รับแต่งตั้งให้เป็นผู้จัดจำหน่ายโทรศัพท์เคลื่อนที่ Nokia, Motorola, Mitsubishi,
LG และ Alcatel
โดยผู้ผลิตแต่ละรายจะมีการวิจัยและพัฒนาเพื่อผลิตสินค้าให้หลากหลายตรงตามความต้องการของผู้บริโภค
เนื่องจากผู้ผลิตแต่ละรายจะมีความโดดเด่นของสินค้าที่ต่างกันทั้งคุณสมบัติและระดับราคา
และยังมีการนำเสนอสินค้าใหม่ในเวลาที่แตกต่างกัน
การที่บริษัทเป็นผู้จัดจำหน่ายโทรศัพท์เคลื่อนที่หลากหลายผู้ผลิตจึงเป็นการบริหารความหลากหลายของสินค้าเพื่อครอบคลุมความต้องการของตลาดในทุกระดับและยังมีสินค้าใหม่เสนอขายได้อย่างต่อเนื่อง
สำหรับรายละเอียดเกี่ยวกับรุ่นของโทรศัพท์เคลื่อนที่ที่บริษัทนำเข้าได้แก่

  ----------------------------------- -----------------------------------
  ผู้ผลิต                                รุ่น

  Nokia                               3100, 3200, 3300, 3530, 3650, 3660,
                                      5100, 6100, 6108, 6220, 6600, 6610,
                                      6800, 7210, 7250, 7250i, N Gage

  Motorola                            C350, C300, T720, E365

  Mitsubishi                          M320, M330

  LG                                  G7100, G7030, G7020, G5300

  Alcatel                             OT512, OT525
  ----------------------------------- -----------------------------------

นอกจากนี้แล้ว
บริษัทยังได้มีการนำเข้าอิสระโทรศัพท์เคลื่อนที่เองบางรุ่นจากประเทศสาธารณรัฐประชาชนจีนเพื่อตอบสนองต่อความต้องการสินค้าที่มีคุณภาพในราคาประหยัดของตลาดกลุ่มล่าง
ดังรายละเอียดต่อไปนี้

  ----------------------------------- -----------------------------------
  ผู้ผลิต                                รุ่น

  GVC                                 316B

  Palmax                              XG3D

  ARA                                 FG610
  ----------------------------------- -----------------------------------

ในส่วนของบริษัท เอ็มช็อป โมบาย จำกัด และ บริษัท เทเลแม๊กซ์ เอเชีย คอร์ปอเรชั่น จำกัด
ซึ่งเป็นร้านจำหน่ายปลีกโทรศัพท์เคลื่อนที่ทุกรุ่นทุกผู้ผลิตจะทำการจัดซื้อสินค้าทุกรุ่นที่บริษัทเป็นผู้จัดจำหน่ายจากบริษัทก่อนแล้วจึงจะทำการจัดซื้อสินค้าที่บริษัทไม่ได้เป็นผู้จัดจำหน่ายจากผู้จัดจำหน่ายรายอื่นที่ได้รับการแต่งตั้ง
สำหรับสินค้ารุ่นที่จัดซื้อจากผู้จัดจำหน่ายรายอื่นได้แก่

  ----------------------------------- -----------------------------------
  ผู้ผลิต                                รุ่น

  Nokia                               3310, 3315, 2100, 1100

  Motorola                            V290, E380

  Sumsung                             A800, S300, S500, V200, E700

  Sony Ericsson                       T100, T230, Z200, Z600, AP900

  Panasonic                           G51, X700

  Siemens                             A60, MC60, C62

  Maxon                               7921, 7932, 7850, 7970

  Phillip                             Fisio 822, 530
  ----------------------------------- -----------------------------------

(2) ชุด SIM Card (Subscriber Identification Module)
ซึ่งเป็นส่วนประกอบสำคัญที่ต้องใช้ควบคู่กับโทรศัพท์เคลื่อนที่ โดย SIM card
จะทำหน้าที่ในการเก็บรวบรวมข้อมูลเกี่ยวกับเลขหมายและรายละเอียดข้อมูลอื่นๆ
ของผู้ใช้โทรศัพท์เคลื่อนที่ โดยมีรหัสลับทำหน้าที่ในการป้องกันการลักลอบใช้โทรศัพท์โดยผู้อื่น SIM
Card ที่บริษัทจำหน่ายนั้นเป็นการสั่งซื้อจากผู้ให้บริการโทรศัพท์เคลื่อนที่ทุกระบบ

(3) อุปกรณ์เสริม (Accessory)
คืออุปกรณ์ที่ใช้เพิ่มความสะดวกสบายในการใช้โทรศัพท์เคลื่อนที่หรือใช้ทดแทนอุปกรณ์เดิมที่ชำรุดอันได้แก่
แบตเตอรี่ เครื่องชาร์จไฟ (Charger) หูฟัง (Headset) เป็นต้น
โดยบริษัทได้ทำการจัดซื้ออุปกรณ์เสริมสำหรับโทรศัพท์เคลื่อนที่รุ่นที่จัดจำหน่ายเองจากผู้ผลิตโดยตรง
ส่วนอุปกรณ์เสริมสำหรับโทรศัพท์เคลื่อนที่ที่บริษัทไม่ได้เป็นผู้จัดจำหน่ายจะทำการจัดซื้อจากผู้จัดจำหน่ายที่ได้รับการแต่งตั้งอีกต่อหนึ่ง

(4) Trunked Radio

บริษัท เอ็ม ลิ้งค์ เอเชีย คอร์ปอเรชั่น จำกัด (มหาชน) เริ่มดำเนินธุรกิจใหม่ในระบบวิทยุสื่อสาร
“Trunked Radio”
ซึ่งเป็นระบบวิทยุสื่อสารคมนาคมเฉพาะกิจที่ให้บริการเพื่อการสื่อสารที่ใช้เฉพาะกลุ่ม
เพื่อให้สามารถติดต่อกันได้ในกลุ่มคลื่นความถี่เดี่ยวกัน “Trunked Radio” แบ่งออกเป็นระบบ
Digital และ Analog บริษัทฯ มุ่งเน้นการพัฒนาในระบบ Digital Trunked
โดยเป็นทั้งผู้ติดตั้งระบบ และจำหน่ายเครื่องลูกข่ายให้กับหน่วยงานราชการ
และกลุ่มธุรกิจเอกชนทั่วประเทศ และได้เลือกใช้เทคโนโลยีของ Motorola
ซึ่งถือเป็นผู้นำตลาดระดับโลกที่มีส่วนแบ่งการตลาดรวมทั่วโลกกว่า 95%
จึงสามารถสร้างความเชื่อมั่นต่อผู้ใช้บริการได้เป็นอย่างดี ทั้งนี้ บริษัทฯ
ได้รับการแต่งตั้งเป็นตัวแทนจำหน่ายและศูนย์บริการจาก Motorola Inc.
โดยมีการลงนามเซ็นต์สัญญาร่วมกัน เมื่อวันที่ 2 ธันวาคม 2546

Digital Trunked Radio เป็นบริการวิทยุสื่อสารซึ่งเป็นที่ต้องการของตลาดทั้งกลุ่ม ราชการ
รัฐวิสาหกิจ และกลุ่มธุรกิจเอกชน เนื่องจากระบบ Digital มีความปลอดภัยสูง
สามารถป้องกันการดักฟังได้รวมทั้งสื่อสารได้รวดเร็วและติดต่อได้ทันทีที่ต้องการ
สามารถสนทนาได้ต่อเนื่องด้วยช่องสัญญาณที่พร้อมรองรับการสื่อสารหลายช่องสัญญาณ
ทำให้ประหยัดเวลาและค่าใช้จ่าย

ลักษณะการทำตลาด “Trunked Radio” เป็นทั้งการออกแบบ
ติดตั้งระบบพร้อมทั้งจำหน่ายเครื่องลูกข่ายทั้งในระบบ Digital และ Analog นอกจากนี้บริษัทฯ
มีการทำตลาดเครื่องลูกข่ายในลักษณะคลื่นความถี่ประชาชน (CB:Citizen Band) ที่ความถี่ 245
MHz เป็นระดับคลื่นสัญญาณที่อนุญาตให้ประชาชนทั่วไปสามารถใช้ได้โดยไม่ต้องขออนุญาต
อีกลักษณะหนึ่ง

จากลักษณะของผลิตภัณฑ์หลักของบริษัท ซึ่งเป็นโทรศัพท์เคลื่อนที่และอุปกรณ์เสริมต่าง ๆ
สามารถจำแนกลักษณะการจำหน่ายได้เป็น 2 ประเภท คือ

1.  การจำหน่ายเครื่องใหม่เบอร์ใหม่ (New Subscriber)
    คือการจำหน่ายโทรศัพท์เคลื่อนที่พร้อม SIM Card
    เบอร์ใหม่สำหรับผู้ที่ยังไม่เคยมีโทรศัพท์เคลื่อนที่หรือต้องการโทรศัพท์เคลื่อนที่พร้อมเบอร์ใหม่เพิ่มจากที่มีอยู่เดิม

2.  การจำหน่ายเครื่องใหม่เบอร์เดิม (Replacement Handset)
    เป็นการจำหน่ายโทรศัพท์เคลื่อนที่เครื่องเปล่าสำหรับผู้ที่มีเบอร์อยู่แล้วแต่ต้องการโทรศัพท์เคลื่อนที่เครื่องใหม่เพื่อทดแทนเครื่องเดิม

นอกจากการจำหน่ายผลิตภัณฑ์ดังกล่าวข้างต้นแล้ว บริษัทยังได้ให้ความสำคัญกับบริการหลังการขาย
โดยการจัดตั้งศูนย์บริการลูกค้า (M Link Service Center) และแต่งตั้งตัวแทนศูนย์บริการลูกค้า
(M Link Service Dealer)
เพื่อให้บริการข้อมูลแก่ลูกค้าเกี่ยวกับโทรศัพท์เคลื่อนที่ที่บริษัทจำหน่าย
ให้บริการตรวจเช็คสภาพและซ่อมโทรศัพท์เคลื่อนที่ รวมทั้งการดูแล
สนับสนุนและให้บริการแก่ตัวแทนศูนย์บริการลูกค้าและสาขา
โดยมุ่งเน้นถึงความพึงพอใจของลูกค้าเป็นเป้าหมาย
ทั้งนี้เพื่อเป็นเครื่องมือในการส่งเสริมการขายโทรศัพท์เคลื่อนที่
ทั้งยังเป็นการเพิ่มฐานรายได้ของบริษัทอีกทางหนึ่ง

การจัดหาผลิตภัณฑ์

1. วิธีการจัดหาและแหล่งที่มาของผลิตภัณฑ์

  (ก) เครื่องโทรศัพท์เคลื่อนที่

โทรศัพท์เคลื่อนที่ที่บริษัทเป็นผู้จัดจำหน่ายนั้น เป็นการนำเข้าจากต่างประเทศเป็นหลัก
ซึ่งในปัจจุบันมีผู้ผลิตโทรศัพท์เคลื่อนที่ชั้นนำอยู่หลายราย อาทิ Motorola, Nokia, Ericsson,
Alcatel, Siemens เป็นต้น ได้เข้า มาทำธุรกิจในประเทศไทย โดยการแต่งตั้งผู้จัดจำหน่าย
(Distribution) เพื่อกระจายสินค้าของตนไปสู่ผู้ใช้บริการ

นอกจากการเข้ามาทำการตลาดในประเทศไทยแล้ว ผู้ผลิต (Supplier)
แต่ละรายจะมีการวิจัยและพัฒนารูปแบบของโทรศัพท์เคลื่อนที่ให้ทันกับเทคโนโลยีและความต้องการของผู้ใช้อยู่ตลอดเวลา
โดยเฉพาะอย่างยิ่งในยุคปัจจุบันที่รูปแบบการให้บริการไม่พียงจำกัดอยู่แค่การติดต่อสื่อสารเพียงแค่เสียงเท่านั้น
แต่ได้ครอบคลุมถึงการสื่อสารในรูปแบบอื่น เช่น การรับส่งข้อความ เป็นต้น
จากปัจจัยดังกล่าวทำให้แต่ละปีจะมีการนำโทรศัพท์เคลื่อนที่รุ่นใหม่ออกสู่ตลาดตลอดเวลา
บริษัทในฐานะผู้จัดจำหน่ายโทรศัพท์เคลื่อนที่
จึงต้องมีการพิจารณาถึงปัจจัยดังกล่าวก่อนตัดสินใจเข้าเป็นผู้จัดจำหน่ายของผู้ผลิตรายนั้นๆ
โดยเริ่มตั้งแต่ การพิจารณาถึงศักยภาพในการแข่งขันของผู้ผลิต ฐานะทางการเงิน
นโยบายการสนับสนุนการขายและการทำการตลาด รูปแบบ
คุณภาพและคุณลักษณะของโทรศัพท์เคลื่อนที่ รวมถึงนโยบายการกำหนดราคา เป็นต้น
โดยในปัจจุบันบริษัทได้รับการแต่งตั้งให้เป็นผู้จัดจำหน่าย (Distribution) ให้กับผู้ผลิต 5
รายโดยมีรายละเอียดดังนี้

+--------------------------+-------+------------------------+---------+
| บริษัทผู้ผลิต                 | ป     | ผลิตภัณฑ์                 | น       |
|                          | ระเทศ |                        | ำเข้าจาก |
+--------------------------+-------+------------------------+---------+
| Motorola Inc.            | USA   | โทรศัพท์เคลื่อนที่และอุปกรณ์   | Si      |
|                          |       |                        | ngapore |
|                          |       | Motorola               |         |
+--------------------------+-------+------------------------+---------+
| Alcatel(Thailand)        | F     | โท                     | China   |
| Co.,Ltd                  | rance | รศัพท์เคลื่อนที่และอุปกรณ์เสริม |         |
|                          |       | Alcatel                |         |
+--------------------------+-------+------------------------+---------+
| Mitsubishi Electric      | Japan | โท                     | China   |
| Corporation              |       | รศัพท์เคลื่อนที่และอุปกรณ์เสริม |         |
|                          |       | Mitsubishi             |         |
+--------------------------+-------+------------------------+---------+
| Nokia TMC                | Fi    | โท                     | Korea   |
|                          | nland | รศัพท์เคลื่อนที่และอุปกรณ์เสริม |         |
|                          |       | Nokia                  |         |
+--------------------------+-------+------------------------+---------+
| LG Electronic            | South | โท                     | Korea   |
|                          | Korea | รศัพท์เคลื่อนที่และอุปกรณ์เสริม |         |
|                          |       | LG                     |         |
+--------------------------+-------+------------------------+---------+

ซึ่งผู้ผลิตแต่ละรายจะมีการทำสัญญาแต่งตั้งผู้แทนจำหน่าย โดยมีช่วงระยะเวลาประมาณ 2 – 3 ปี
หรือ ทำสัญญาตามรุ่นของโทรศัพท์
ซึ่งเป็นลักษณะการทำสัญญาตามลักษณะปฏิบัติทั่วไประหว่างผู้ผลิตกับผู้จัดจำหน่าย

  (ข) ชุด SIM Card

ชุด SIM Card ที่บริษัทจำหน่ายนั้นเป็นการสั่งซื้อจากบริษัท ดิจิตอล โฟน จำกัด อันประกอบด้วยชุด
SIM Card ของระบบ GSM Advance 1-2-Call! และชุด SIM Card ของระบบ Digital
GSM 1800

สำหรับในส่วนของบริษัทย่อยนั้น จะเป็นการสั่งซื้อจากบริษัท โทเทิ่ล แอ็คเซ็ส คอมมูนิเคชั่น จำกัด
สำหรับชุด SIM Card ของ DTAC และจากบริษัท ทีเอ ออเร้นจ์ จำกัด สำหรับชุด SIM Card
ของ TA Orange รวมทั้งสั่งซื้อชุด SIM Card ของระบบ GSM Advance และ 1-2-Call
จากบริษัท

  (ค) Trunked Radio

บริษัทสั่งซื้อผลิตภัณฑ์ Trunked Radio จาก Motorola Inc. จากประเทศสิงคโปร์
ทั้งตัวระบบและเครื่องลูกข่าย

การบริการหลังการขาย

นอกจากการเป็นผู้จัดจำหน่ายโทรศัพท์เคลื่อนที่แล้ว บริษัทยังได้มีการจัดตั้งศูนย์บริการลูกค้า
ในนามของ “M-Link Service Center” เพื่อให้บริการหลังการขาย
แก่ลูกค้าที่ซื้อสินค้าจากทางบริษัท โดยบริการที่ทางศูนย์บริการให้บริการ ได้แก่

-   Call Center
    ทำหน้าที่ในการตอบคำถามและให้ข้อมูลแก่ลูกค้าในเรื่องที่เกี่ยวข้องกับโทรศัพท์เคลื่อนที่ที่บริษัทจัดจำหน่าย
    สถานะการซ่อม ข้อมูลการตั้งค่าเครื่องโทรศัพท์เคลื่อนที่เพื่อใช้บริการ non-voice
    ของผู้ให้บริการเครือข่าย รวมถึงข้อมูลโปรโมชั่นต่างๆ ของบริษัท

-   Service Dealer ทำหน้าที่ดูแลสนับสนุนและการให้บริการแก่ตัวแทนศูนย์บริการลูกค้า เอ็ม
    ลิ้งค์ เอ็ม ช็อป และสาขา

-   Engineering Support
    ทำหน้าที่ให้บริการซ่อมและเปลี่ยนอุปกรณที่ชำรุดของโทรศัพท์เคลื่อนที่ซึ่งแบ่งออกเป็น 2 ส่วน
    คือ

1.  Express Work Shop ทำหน้าที่ตรวจเช็ค/ซ่อมเครื่องโทรศัพท์ลูกค้าที่ Walk in
    หรือผ่านมาทาง Front Counter โดยจะใช้เวลาในการซ่อมไม่เกิน 3 ชั่วโมง

2.  Normal Work Shop ทำหน้าที่ตรวจเช็ค/ซ่อมเครื่องโทรศัพท์จาก Front
    Counterของตัวแทนจำหน่าย (Dealer) ทั้งในกรุงเทพมหานครและต่างจังหวัด
    โดยจะใช้เวลาในการซ่อมไม่เกิน 24 ชั่วโมง

-   Service on Internet ซึ่งเป็นการให้ข้อมูลข่าวสารด้านต่างๆ ของบริษัททาง Internet
    เพื่อเพิ่มความสะดวกและรวดเร็วให้กับผู้ใช้บริการเพื่อให้การบริการที่ได้มาตรฐาน รวดเร็ว
    และทั่วถึง รวมถึงสามารถสนองความต้องการของผู้ใช้บริการได้ดีที่สุด
    ปัจจุบันบริษัทมีศูนย์บริการลูกค้า 3 แห่ง ได้แก่

-   แผนกบริการลูกค้า ณ อาคาร เอ็ม ลิ้งค์ ชั้น1 ซอยสุขุมวิท 62

-   ศูนย์บริการ ณ อาคารชินวัตร 2 ถนนพหลโยธิน

-   ศูนย์บริการ ณ อาคารชินวัตร 3 ถนนพหลโยธิน

-   และบริษัทได้แต่งตั้งตัวแทนศูนย์บริการลูกค้าเอ็มลิ้งค์ (M-Link Service Dealer) จำนวน
    68 แห่ง ครอบคลุมพื้นที่ทั่วประเทศ นอกจากศูนย์บริการลูกค้าแล้ว ทางบริษัทยังได้มีการจัดตั้ง
    จุดรับ-ส่ง ซ่อมเครื่องกว่า 100 แห่งทั่วประเทศอีกด้วย
    โดยบริษัทมีโครงการที่จะขยายจำนวนศูนย์บริการและจุดรับ-ส่ง ซ่อมเครื่องเพิ่มขึ้นอีกในอนาคต
    เพื่อรองรับการเพิ่มขึ้นของจำนวนลูกค้าและผู้ใช้บริการโทรศัพท์เคลื่อนที่

3.1.2 การตลาดและภาวะการแข่งขัน

(ก) ลักษณะลูกค้าและกลุ่มลูกค้าเป้าหมาย

ในอดีตที่ผ่านมากลุ่มลูกค้าที่ใช้โทรศัพท์เคลื่อนที่ ได้แก่ กลุ่มคนทำงาน นักธุรกิจ เจ้าของกิจการ ที่ต้องการใช้โทรศัพท์เคลื่อนที่เพื่อใช้ในการติดต่อสื่อสารทางธุรกิจ ซึ่งกลุ่มคนดังกล่าว ได้แก่ ผู้ที่อยู่อาศัยอยู่ในกรุงเทพฯ และตามเมืองในจังหวัดใหญ่ๆ เป็นหลัก ทั้งนี้เนื่องมาจากการขยายเครือข่ายของผู้ให้บริการยังไม่สามารถให้บริการครอบคลุมได้ทั่วประเทศ รวมทั้งค่าบริการและราคาเครื่องที่ค่อนข้างสูง จึงทำให้โทรศัพท์เคลื่อนที่ถูกกำจัดการใช้อยู่เพียงผู้ที่มีความจำเป็นเท่านั้น แต่อย่างไรก็ตาม ในปัจจุบันผู้ให้บริการโทรศัพท์เคลื่อนที่ได้มีการขยายเครือข่ายการให้บริการที่สามารถรอบคลุมการให้บริการได้ทั่วประเทศ รวมทั้งการลดราคาค่าบริการในรูปแบบต่างๆ และการลดราคา โทรศัพท์เคลื่อนที่ของผู้จัดจำหน่าย จากปัจจัยดังกล่าวทำให้การติดต่อสื่อสารผ่านโทรศัพท์เคลื่อนที่ได้รับความนิยมเพิ่มขึ้นอย่างรวดเร็ว ไม่จำกัดอยู่แต่เฉพาะกลุ่มลูกค้าเดิมเท่านั้น ดังจะเห็นได้จากกลุ่มผู้ใช้บริการโทรศัพท์เคลื่อนที่ที่หลากหลายมากขึ้น

ธุรกิจค้าส่ง

สำหรับกลุ่มลูกค้าในส่วนค้าส่งของบริษัทและบริษัทย่อย (เอ็ม ช็อป) ได้แก่ ตัวแทนจำหน่าย
(Dealer)โทรศัพท์เคลื่อนที่และ สมาชิก เอ็ม ช็อป (M Shop Franchisee)
ซึ่งครอบคลุมทั้งในกรุงเทพฯ และต่างจังหวัด โดย ณ วันที่ 31 ธันวาคม 2546
บริษัทมีตัวแทนจำหน่ายประมาณ 800 ราย และมีสมาชิก เอ็ม ช็อปจำนวน 114 ราย
โดยมีสัดส่วนการขายในเขตกรุงเทพมหานครและปริมณฑลต่อภูมิภาคประมาณ 50 : 50
ซึ่งในอนาคตสัดส่วนของยอดขายในภูมิภาคมีแนวโน้มที่จะเพิ่มสูงขึ้น
เนื่องจากอัตราการใช้โทรศัพท์เคลื่อนที่ต่อประชากรในภูมิภาคยังน้อยมาก
ทำให้จำนวนฐานลูกค้ามีโอกาสขยายตัวได้อีกมากเมื่อเทียบกับในเขตกรุงเทพมหานครและปริมณฑล

ธุรกิจค้าปลีก

ในส่วนของกลุ่มลูกค้าเป้าหมายในการค้าปลีกของบริษัทย่อย (เทเลแม็กซ์ และ เอ็ม ช็อป)
ได้แก่ลูกค้าทั่วไปตามห้างสรรพสินค้าและบริเวณที่อยู่ในทำเลที่ตั้งของสาขาหรือ Outlet
ของบริษัทย่อยและสมาชิกเอ็ม ช็อป

Trunked Radio

กลุ่มลูกค้าเป้าหมายในการจำหน่ายผลิตภัณฑ์ Trunked Radio คือ หน่วยงานราชการ รัฐวิสาหกิจ
บริษัทเอกชน ที่ต้องการจัดซื้อระบบ

(ข) กลยุทธ์ทางการตลาด

บริษัทได้กำหนดกลยุทธ์ทางการตลาดไว้ดังนี้

  (1) การคัดเลือกผลิตภัณฑ์ เพื่อใช้เป็นเกณฑ์ในการวางตำแหน่งสินค้าในแต่ละไตรมาส
  โดยทางบริษัทจะวางแผนการตลาดร่วมกับผู้ผลิต (Brand Supplier)
  เพื่อกำหนดรุ่นของสินค้าที่จะนำมาจำหน่าย ผลประโยชน์ของตัวแทนจำหน่าย (Dealer Margin)
  และผลประโยชน์ของสมาชิกเอ็ม ช็อป (M Shop Franchisee)รวมถึงราคาที่จะวางจำหน่าย
  (End User Price) ให้เหมาะสมกับสภาวะตลาดในขณะนั้น
  โดยที่บริษัทจะเน้นที่คุณภาพของสินค้า
  ด้วยการคัดเลือกสินค้าที่มีคุณภาพและมาตรฐานตามความต้องการของตลาด ปัจจุบัน
  ราคาและรูปแบบของผลิตภัณฑ์มีการเปลี่ยนแปลงที่รวดเร็ว
  บริษัทได้กำหนดตำแหน่งสินค้าที่จะวางดังนี้

  ----------------------------------- -----------------------------------
  ลักษณะของกลุ่มลูกค้า                     ช่วงราคา (บาท)

  High-End                            12,000 บาท ขึ้นไป

  Mid-End                             6,900 -12,000 บาท

  Low-End                             ต่ำกว่า 6,900 บาท
  ----------------------------------- -----------------------------------

  สำหรับสินค้าที่ทางบริษัทนำเข้าจะเน้นไปที่กลุ่ม High-End และ Mid-End
  ซึ่งในปัจจุบันเพิ่มความสำคัญจนกลายเป็นฐานลูกค้ารายใหญ่ของบริษัท
  เนื่องมาจากนโยบายการเป็นผู้นำด้านโทรศัพท์เคลื่อนที่จอสีและการเป็นผู้นำด้านเทคโนโลยีโทรศัพท์เคลื่อนที่ใหม่
  ๆ แต่ทั้งนี้บริษัทก็มีการดำเนินการควบคู่กันไปในการนำเข้า สินค้ากลุ่ม Low-End
  ที่ยังเป็นที่ต้องการของตลาดระดับล่างและกลุ่มที่ต้องการมีโทรศัพท์เครื่องที่เครื่องแรก

  (2) การคัดสรรบริการเสริมต่างๆ เพื่อเป็นการเพิ่มมูลค่า (Value Added)
  ให้กับโทรศัพท์เคลื่อนที่เพื่อลดความรุนแรงจากการแข่งขันด้านราคา
  โดยบริการเสริมจะประกอบด้วย Ringtone, Picture, Wallpaper, Game,
  Screensaver, Text Message นอกจากนั้นแล้วยังได้มีการพัฒนา application ต่างๆ
  ลงบนโทรศัพท์ที่บริษัทจัดจำหน่ายเพื่อให้สามารถใช้งานได้มากกว่าคุณสมบัติที่ผลิตออกมาจากโรงงาน

  (3) การจัดการส่งเสริมการขาย (Promotion) โดยแบ่งเป็น

  ก) PUSH STRATEGY ประกอบด้วย

-   Incentive Trip :เป็นแคมเปญสะสมแต้มจากการสั่งซื้อโทรศัพท์ เมื่อถึงยอดที่กำหนดไว้
    จะได้รับรางวัลไปท่องเที่ยว ณ ประเทศต่างๆ ที่จัดขึ้น

-   Trade Promotion : เป็นการซื้อเป็นชุด Package จะได้รับส่วนลดด้วยการแถมในรูปสินค้า
    เช่น ซื้อ LG G7100 จำนวน 30 เครื่องแถมฟรี G7100 อีก 1 เครื่อง

-   Cash discount : ในกรณีที่ลูกค้าชำระด้วยเงินสด จะมีส่วนลดเงินสดให้

-   Lucky draw for special event : จะเป็นโปรโมชั่นในวาระพิเศษ
    เพื่อส่งเสริมการขายโดยจะจัดสินค้าเป็นชุดๆ ผสมกันหลากหลายรุ่น เมื่อซื้อชุดหนึ่งๆ
    จะได้รับคูปองชิงโชครถยนต์ , สร้อยคอทองคำ ฯลฯ

-   SIM card bundling program: เป็นการขายเครื่องพร้อมซิมการ์ดในราคาพิเศษ

  ข) PULL STRATEGY (เป็นการร่วมมือกันระหว่างบริษัทผู้ผลิตกับบริษัทเอ็ม ลิ้งค์ เพื่อช่วย
  สนับสนุนและส่งเสริมการซื้อโทรศัพท์ของผู้บริโภค)

-   Advertise support: จะเป็นสื่อโฆษณาโทรศัพท์เคลื่อนที่ยี่ห้อต่าง ๆ โดยผ่านทาง โทรทัศน์
    หนังสือพิมพ์และแม็กกาซีนโทรศัพท์มือถือชั้นนำ

-   Free gift: เป็นของแถมที่แจกไปกับสินค้า เช่น หน้ากากโทรศัพท์มือถือ, สร้อยคล้องคอ
    และชุดหูฟัง Small talk ซองหนัง และ ของกำนัล premium ต่างๆ

-   Price discount: ส่วนลดพิเศษในกับลูกค้าในวาระพิเศษ

-   Road show: เป็นการออกบูธเพื่อประชาสัมพันธ์สินค้า
    พร้อมทั้งมีกิจกรรมและแคมเปญพิเศษต่าง ๆ ภายในงาน

-   POP / POS: เป็นโปสเตอร์, แผ่นพับ, ธงราว เพื่อให้ความรู้ด้านผลิตภัณฑ์แก่ผู้บริโภค

-   Dealer Promotion ซึ่งเป็นการจัดกิจกรรมทางการตลาดในลักษณะของ Incentive
    Program ให้แก่ตัวแทนจำหน่าย (Dealer) ต่าง ๆ เช่น Trip Reward Program
    หรือการแข่งขันยอดขายประจำภูมิภาคต่าง ๆ เป็นต้น

(ค) นโยบายราคา

แม้ว่าโทรศัพท์เคลื่อนที่ที่บริษัทจำหน่ายนั้นเป็นการนำเข้าจากต่างประเทศ
แต่การกำหนดราคาจำหน่ายนั้น ทางบริษัทและผู้ผลิตจะเป็นผู้กำหนดราคาขายร่วมกัน
เพื่อให้การวางตำแหน่งของสินค้าเหมาะสมกับสภาวะตลาดในขณะนั้น ๆ
โดยเกณฑ์ในการกำหนดราคาจะพิจารณาจากปัจจัยดังนี้

-   คุณลักษณะของผลิตภัณฑ์ (Product Feature) เช่น
    คุณลักษณะเบื้องต้นและคุณลักษณะพิเศษต่าง ๆ ของโทรศัพท์เคลื่อนที่

-   ผลิตภัณฑ์ของคู่แข่งขัน (Product Competitor)
    เพื่อใช้เป็นเกณฑ์ในการคัดเลือกรุ่นของผลิตภัณฑ์ที่สามารถแข่งขันกับคู่แข่งขันได้
    ระยะเวลาการออกจำหน่าย เป็นต้น

-   ราคาของผลิตภัณฑ์ที่เป็นคู่แข่ง (Price Competitor)
    เพื่อใช้เป็นข้อมูลในการกำหนดราคาวางจำหน่าย (End User Price)

-   ผลประโยชน์ของตัวแทนจำหน่าย (Dealer Margin)
    เพื่อกำหนดราคาขายที่เหมาะสมและสอดคล้องกับสภาวะการแข่งขัน
    ให้กับตัวแทนจำหน่ายของบริษัท

นอกจากนี้ทางบริษัทยังได้รับการสนับสนุนจากผู้ผลิต ในรูปแบบของการชดเชยราคา
สำหรับกรณีที่โทรศัพท์เคลื่อนที่ที่ผู้ผลิตได้มีการปรับลดราคาลงภายในระยะเวลาที่ตกลงกับบริษัทไว้
ซึ่งรายได้ค่าชดเชยดังกล่าวบริษัทจะถูกนำไปใช้ในการปรับลดราคาให้กับลูกค้าของบริษัทต่อหนึ่ง

ในส่วนของผลิตภัณฑ์ Trunked Radio
บริษัทมีกลยุทธในการเสนอขายแบบครบวงจรตั้งแต่การออกแบบติดตั้งระบบ
การจำหน่ายเครื่องลูกข่าย และการบริการหลังการขาย
โดยระดับราคาที่เสนอต้องสามารถแข่งขันกับผู้ร่วมประมูลรายอื่นได้

(ง) ช่องทางการจัดจำหน่าย

ในการจัดจำหน่ายโทรศัพท์เคลื่อนที่ของบริษัทนั้น บริษัทมีช่องทางการจำหน่ายส่งผ่านตัวแทนจำหน่าย
(Dealer) และ สมาชิก เอ็ม ช็อป (M Shop Franchisee) ทั้งกรุงเทพฯและภูมิภาคกว่า 600
ราย และ 114 รายตามลำดับ ส่วนการขายตรงผ่านบริษัทย่อย (เทเลแม็กซ์)

ตัวแทนจำหน่าย

การขายผ่านตัวแทนจำหน่ายนั้น
เพื่อให้ได้ตัวแทนจำหน่ายที่มีคุณภาพและมีศักยภาพการดำเนินงานได้อย่างต่อเนื่อง
ทางบริษัทจึงได้มีเกณฑ์ในการพิจารณาแต่งตั้งตัวแทนจำหน่ายดังนี้

-   ตรวจสอบเบื้องต้นว่าเป็นลูกค้าของตัวแทนจำหน่ายของบริษัทหรือไม่
    เพื่อหลีกเลี่ยงความขัดแย้งที่อาจเกิดขึ้นระหว่างบริษัทกับตัวแทนจำหน่ายรายนั้นๆ

-   พิจารณาข้อมูลเบื้องต้นของตัวแทนจำหน่าย เช่น ทำเลที่ตั้ง
    ประสบการณ์การเป็นตัวแทนจำหน่าย (Dealer) หรือตัวแทนจำหน่ายย่อย (Sub Dealer)
    จำนวนพนักงาน รูปแบบการดำเนินงาน

-   พิจารณาศักยภาพในการทำธุรกิจและความสามารถในการแข่งขัน โดยดูจาก ฐานะทางการเงิน
    ยอดขายเฉลี่ยต่อเดือนในอดีตที่ผ่านมาและปัจจุบัน ประมาณการขาย

-   การตรวจสอบเอกสารต่างๆ เพื่อประกอบการพิจารณา เช่น หนังสือรับรองบริษัท
    หลักฐานจากทางธนาคาร หนังสือค้ำประกัน (Bank Guarantee) เป็นต้น

-   การกำหนดเงื่อนไขทางการค้า เช่น จำนวนเงินค้ำประกันขั้นต่ำ
    จำนวนการสั่งซื้อขั้นต่ำต่อเดือน วงเงินการสั่งซื้อสูงสุดและเงื่อนไขการชำระเงิน เป็นต้น

สมาชิกเอ็ม ช็อป

การขายผ่านสมาชิกเอ็มช็อปนั้น
เพื่อให้ได้สมาชิกที่มีคุณภาพและมีศักยภาพการดำเนินงานได้อย่างต่อเนื่อง
ทางบริษัทจึงได้มีเกณฑ์ในการพิจารณาแต่งตั้งตัวแทนจำหน่ายดังนี้

-   ระบุเงื่อนไขเบื้องต้นว่าต้องเป็นนิติบุคคลหรือบุคคลที่สามารถจดทะเบียนในประเทศไทยได้
    โดยมีทุนจดทะเบียนขั้นต่ำ 200,000 บาท เพื่อให้มั่นใจว่ามีตัวตนจริงสามารถตรวจสอบได้

-   พิจารณาข้อมูลเบื้องต้นของผู้สมัคร เช่น ทำเลที่ตั้ง ประสบการณ์การเป็นตัวแทนจำหน่าย
    (Dealer) หรือตัวแทนจำหน่ายย่อย (Sub Dealer)

-   พิจารณาศักยภาพในการทำธุรกิจและความสามารถในการแข่งขัน โดยดูจาก ฐานะทางการเงิน
    ความพร้อมด้านเงินลงทุน

-   การตรวจสอบเอกสารต่างๆ เพื่อประกอบการพิจารณา เช่น หนังสือรับรองบริษัท
    หลักฐานจากทางธนาคาร หนังสือค้ำประกัน (Bank Guarantee) เป็นต้น

โดยสิทธิประโยชน์ที่สมาชิก เอ็ม ช็อปจะได้รับหลังจากได้รับแต่งตั้งแล้ว มีดังนี้

1.  รูปแบบร้านที่มีเอกลักษณ์ ; สมาชิกมีสิทธิในการตกแต่งร้านและใช้เครื่องหมายการค้า “M
    Shop” ซึ่งมีรูปแบบร้านค้าที่โดดเด่น ทันสมัย และมีเอกลักษณ์เป็นมาตรฐานเดียวกันทั่วประเทศ

2.  มีสินค้าทุกยี่ห้อ ทุกรุ่น ทุกระบบ ; สามารถจำหน่ายสินค้าโทรศัพท์เคลื่อนที่(Handset) ทุกยี่ห้อ
    ทุกรุ่น และทุกระบบ รวมไปถึงอุปกรณ์เสริม(Accessories) ที่มีให้เลือกมากมาย

3.  มีบริการที่ครบวงจร (One Stop Service) ; มีบริการหลักๆได้แก่ บริการรับซ่อมสินค้า
    บริการรับชำระ Counter Service บริการ Download Content ในรูปแบบต่าง ๆ
    และบริการผ่อนชำระสินค้า ซึ่งนอกจากจะเป็นรายได้เสริมให้กับผู้ประกอบการแฟรนไชส์แล้ว
    ยังเป็นส่วนสำคัญที่จะสร้างโอกาสในการขายที่เพิ่มขึ้นด้วย

4.  จัดฝึกอบรมพนักงาน ; มีทีมงานที่มีประสบการณ์จัดฝึกอบรมสำหรับเจ้าของกิจการ ผู้จัดการร้าน
    พนักงานขาย และช่างเทคนิค โดยใช้หลักสูตรเดียวกันเป็นมาตรฐานทั่วประเทศ

5.  การส่งเสริมการตลาด ; สมาชิกจะได้รับการสนับสนุนจากส่วนกลาง โดยบริษัท เอ็ม ช็อป
    โมบาย จำกัดจะมีแผนการส่งเสริมการตลาดอย่างต่อเนื่องภายใต้เครื่องหมายการค้า M Shop
    ทั้งทางด้านการโฆษณาผ่านสื่อต่างๆ การประชาสัมพันธ์ และกิจกรรมส่งเสริมการขายทุกรูปแบบ

6.  ชดเชยราคาสินค้าในสต็อก ;
    สมาชิกจะได้รับการดูแลจากมาตรการลดความเสี่ยงจากการขายสินค้าขาดทุน
    เมื่อมีการปรับราคาลงโดยการชดเชยราคาสินค้าในสต็อกให้กับสมาชิกเมื่อมีส่วนกลางประกาศให้ขายสินค้าในราคาต่ำกว่าต้นทุนตามภาวะการแข่งขันในตลาด

7.  บริหารสต็อกด้วยระบบคอมพิวเตอร์ ;
    สมาชิกต้องใช้ระบบคอมพิวเตอร์ในการบริหารจัดการสต็อกให้มีความสัมพันธ์กับยอดขาย
    มีการควบคุมสินค้าด้วยระบบบาร์โค้ด มีระบบการจัดเก็บข้อมูลที่ถูกต้องและทันสมัย

8.  ระบบควบคุมสต็อกจากส่วนกลาง ; มีทีมงานสนับสนุนด้านการขาย
    และคอยควบคุมสต็อกสินค้าประกอบกับมีการจัดส่งสินค้าตลอด ทำให้ต้นทุนการสต็อกสินค้าต่ำ
    ลดความเสี่ยงในการสต็อกสินค้า

9.  ได้รับรู้ข่าวสารที่รวดเร็ว ทันสมัย ;
    สมาชิกจะได้รับแจ้งข้อมูลจากทีมงานวิเคราะห์ข้อมูลข่าวสารธุรกิจโทรศัพท์เคลื่อนที่จากส่วนกลาง
    และเป็นสื่อกลางในการกระจายข่าวสารที่คอยให้คำแนะนำด้านต่างๆ กับสมาชิก อย่างรวดเร็ว
    ทันต่อสถานการณ์

ในการเข้าเป็นสมาชิกแฟรนไชส์ เอ็ม ช็อป
ต้องมีการชำระค่าสิทธิในการใช้เครื่องหมายการค้าเริ่มแรก 150,000 บาท
และต้องชำระค่าธรรมเนียมรายเดือน 6,000
บาทต่อเดือนสำหรับเป็นค่าใช้จ่ายในการบริการจากส่วนกลาง

เทเลแม็กซ์

สำหรับช่องทางการจำหน่ายของบริษัทย่อยนั้น เนื่องจากลักษณะการขายของบริษัทย่อยนั้น
จะขายตรงให้กับลูกค้าทั่วไป ฉะนั้นทำเลที่ตั้งจึงมีความสำคัญ
โดยเฉพาะในแหล่งชุมชนและห้างสรรพสินค้า โดยปัจจุบันบริษัทย่อยมี

จำนวน Telemax Shop ทั้งสิ้น 6 สาขา และ Telewiz Shop จำนวน 11 สาขา รวมทั้ง
Outlet กว่า 40 แห่ง และ Kiosk ในรูปแบบ Franchise อีก 120 แห่ง
ในห้างสรรพสินค้าทั่วไป

งานประมูลโครงการ Trunked Radio

สำหรับช่องทางการจำหน่ายผลิตภัณฑ์ Trunked Radio
บริษัทจะเข้าร่วมในการประมูลโครงการของหน่วยงานราชการ รัฐวิสาหกิจ และ บริษัทเอกชน

(จ) แนวโน้มอุตสาหกรรม

ปัจจุบันการติดต่อสื่อสารผ่านโทรศัพท์เคลื่อนที่ได้รับความนิยมอย่างสูงสุด
โทรศัพท์เคลื่อนที่เข้ามามีบทบาทในชีวิตประจำวันของผู้บริโภคมากขึ้นดังจะเห็นได้จากยอดการจดทะเบียนเลขหมายของโทรศัพท์เคลื่อนที่ที่เพิ่มขึ้นอย่างต่อเนื่องจนถึงปี
2546 นี้ สาเหตุของการเพิ่มขึ้นของจำนวนผู้ใช้บริการสามารถจำแนกได้ดังนี้

-   ภาวะเศรษฐกิจโดยรวมของประเทศที่ฟื้นตัวในปี 2546
    ดังจะเห็นได้จากตัวเลขทางเศรษฐกิจที่ดีขึ้นทั้งตัวเลขการส่งออกที่เพิ่มขึ้นจากปี 2545
    ในอัตราร้อยละ 18 และอัตราการเติบโตของ GDP

-   การแข่งขันที่รุนแรงจากผู้ให้บริการโทรศัพท์เคลื่อนที่เพื่อรักษาส่วนแบ่งทางการตลาดจากการที่มีผู้ให้บริการรายใหม่เข้ามาในตลาด
    ได้แก่ GSM 1800 MHZ จากทีเอออเร้นจ์ (TAO) CDMA 800 MHZ โดย บริษัท ฮัทชิสัน
    ซีเอที มัลติมีเดีย ไวร์เลส จำกัด และ ไทยโมบาย ระบบ GSM 1900 MHZ ของ บริษัท ทศท
    คอร์ปอเรชั่น จำกัด (มหาชน) อย่างไรก็ตาม
    การแข่งขันที่รุนแรงกระจุกตัวอยู่ที่ผู้ให้บริการรายใหญ่ 3 ราย คือ บริษัท แอดวานซ์ อินโฟ
    เซอร์วิส จำกัด (มหาชน) (AIS) บริษัท โทเทิ่ล แอ็คเซ็ส คอมมูนิเคชั่น จำกัด (มหาชน)
    (DTAC) และ บริษัท ทีเอ ออเร้นจ์ จำกัด (TAO)
    รูปแบบการแข่งขันหลักจะมุ่งเน้นการลดอัตราค่าบริการและมีการเพิ่มรูปแบบอัตราค่าบริการให้หลากหลายเพื่อให้สอดคล้องกับพฤติกรรมของผู้บริโภคแต่ละกลุ่ม
    โดยมีการจัดกิจกรรมการตลาดเพื่อส่งเสริมการขายอย่างต่อเนื่อง
    พร้อมทั้งการนำเสนอบริการด้าน non-voice
    เพื่อตอบสนองต่อชีวิตรูปแบบใหม่ในยุคเทคโนโลยีที่ล้ำหน้าสามารถกระตุ้นการบริโภคให้เพิ่มสูงขึ้นได้

-   กอปรกับการแข่งขันที่รุนแรงในภาคผู้ผลิตและผู้จัดจำหน่ายโทรศัพท์เคลื่อนที่ เนื่องจากสาเหตุ 3
    ประการ คือ

1)  การมีผู้ประกอบการหลายรายเพิ่มขึ้น

2)  การมีสินค้าหลากหลายมากขึ้นให้ผู้บริโภคเลือก

3)  เทคโนโลยีการผลิตที่ทันสมัยขึ้นทำให้ต้นทุนในการผลิตต่ำลงอย่างมาก

  ส่งผลให้การลดลงของราคาเครื่องโทรศัพท์เคลื่อนที่เป็นไปอย่างรวดเร็วและรุนแรง
  ซึ่งมีส่วนสำคัญในการตัดสินใจซื้อของผู้บริโภคเป็นอย่างยิ่ง

โดยจำนวนผู้ใช้โทรศัพท์เคลื่อนที่ในปี 2546 มียอดรวมทั้งสิ้น 21.6 ล้านเลขหมาย
ขยายตัวเพิ่มจากปี 2545 ร้อยละ 23.84
ซึ่งแสดงถึงภาวะเริ่มอิ่มตัวของฐานผู้ใช้โทรศัพท์เคลื่อนที่เนื่องจากได้เติบโตขึ้นมากในปี 2544 -
2545 ที่ผ่านมา ส่งผลให้จำนวนผู้ใช้โทรศัพท์เคลื่อนที่ใหม่จะเพิ่มขึ้นในอัตราที่ลดลง (Diminishing
Growth Rate) ในปี 2547 และปีต่อ ๆ ไป
ทำให้ผู้ให้บริการโทรศัพท์เคลื่อนที่แต่ละรายต้องพยายามมากขึ้นในการเสนอเงื่อนไขบริการที่ตรงกับความต้องการของผู้บริโภคให้มากที่สุดเพื่อรักษาส่วนแบ่งการตลาดของตน
นอกจากนี้แล้วเนื่องจากฐานลูกค้าที่เริ่มอิ่มตัว
การเพิ่มรายได้ของผู้ให้บริการโทรศัพท์เคลื่อนที่จะต้องมาจากการเพิ่มรายได้เฉลี่ยต่อหมายเลข
(Average Revenue Per User หรือ ARPU) ด้วยการออกโปรโมชั่นกระตุ้นให้มีการบริโภค
airtime เร็วขึ้นและมากขึ้น รวมถึงการนำเสนอบริการเสริม non-voice ต่างๆ
เป็นรายได้อีกทางหนึ่ง

ตารางแสดงจำนวนผู้ใช้บริการโทรศัพท์เคลื่อนที่และส่วนแบ่งทางการตลาดของผู้ให้บริการแต่ละราย

หน่วย : คน

+------------------+---------+------+---------+------+---------+------+
| ผู้ให้บริการ         | ณ วันที่   |      |         |      |         |      |
|                  | 31      |      |         |      |         |      |
| (Operator)       | ธันวาคม  |      |         |      |         |      |
+------------------+---------+------+---------+------+---------+------+
|                  | 2544    |      | 2545    |      | 2546    |      |
+------------------+---------+------+---------+------+---------+------+
|                  | ผ       | %    | ผ       | %    | ผ       | %    |
|                  | ู้ใช้บริการ |      | ู้ใช้บริการ |      | ู้ใช้บริการ |      |
+------------------+---------+------+---------+------+---------+------+
| AIS[1]           | 4,      | 6    | 10,     | 6    | 13,     | 6    |
|                  | 813,000 | 0.13 | 662,500 | 1.09 | 239,200 | 1.25 |
+------------------+---------+------+---------+------+---------+------+
| DTAC[2]          | 2,      | 3    | 5,      | 3    | 6,      | 3    |
|                  | 739,804 | 4.23 | 454,562 | 1.25 | 550,496 | 0.31 |
+------------------+---------+------+---------+------+---------+------+
| TAO[3]           | -       | -    | 1,      | 7.66 | 1,      | 8.44 |
|                  |         |      | 336,228 |      | 824,990 |      |
+------------------+---------+------+---------+------+---------+------+
| รวม              | 7,      | 10   | 17,     | 10   | 21,     | 10   |
|                  | 552,804 | 0.00 | 453,290 | 0.00 | 614,686 | 0.00 |
+------------------+---------+------+---------+------+---------+------+
| อัตราการขยายตัว    | 4,      | 1    | 9,      | 13   | 4,      | 2    |
| (%)              | 172,004 | 23.4 | 900,486 | 1.08 | 161,391 | 3.84 |
+------------------+---------+------+---------+------+---------+------+
| จำนวนประชากร[4]  | 62.80   |      | 63.30   |      | 63.33   |      |
|                  |         |      |         |      |         |      |
| (ล้านคน)          |         |      |         |      |         |      |
+------------------+---------+------+---------+------+---------+------+
| Penetration      | 12.03   |      | 27.57   |      | 34.13   |      |
| Rate[5] (%)      |         |      |         |      |         |      |
+------------------+---------+------+---------+------+---------+------+

จากตารางแสดงจำนวนผู้ใช้บริการโทรศัพท์เคลื่อนที่ข้างต้น
จะเห็นได้ว่าอัตราการขยายตัวของจำนวนผู้ใช้บริการโทรศัพท์เคลื่อนที่ในปี 2546
เริ่มชะลอตัวลงหลังจากการขยายตัวอย่างก้าวกระโดดในปี 2544-2545 โดยมี AIS
เป็นผู้นำส่วนแบ่งการตลาดสูงสุด ตามด้วย DTAC และ TAO ตามลำดับ

เมื่อพิจารณาถึงที่มาของการขยายตัวของโทรศัพท์เคลื่อนที่แล้ว
ส่วนใหญ่จะมาจากการเติบโตของระบบจ่ายล่วงหน้า (prepaid) ในปี 2546
มีจำนวนผู้ใช้บริการประมาณ 18 ล้านคน เพิ่มขึ้นจากปี 2545 เท่ากับร้อยละ 36.53
ซึ่งการเติบโตอย่างมากนี้เกิดจากความต้องการของผู้บริโภคเป็นหลัก
เนื่องจากความสะดวกสบายในเรื่องต่างๆ เช่น การไม่ต้องชำระค่าบริการรายเดือน
ความสะดวกสบายในการเติมเงิน
ความสามารถในการจำกัดหรือควบคุมค่าใช้จ่ายให้อยู่ภายในงบประมาณได้
และความเป็นที่นิยมของผู้เริ่มใช้โทรศัพท์เคลื่อนที่ทั้งในกลุ่มวัยรุ่นและผู้ที่มีรายได้ไม่สูง
ในแง่ของผู้ให้บริการเองก็สนับสนุนให้เกิดการบริโภคในระบบนี้มากขึ้นเนื่องจากจะได้รับประโยชน์จากการลดค่าใช้จ่ายในการให้บริการรับชำระค่าบริการและการติดตามหนี้เสีย
การเพิ่มขึ้นของเงินสดหมุนเวียน เป็นต้น ดังจะเห็นได้จากการมีกิจกรรมทางการตลาด
และการนำเสนอรูปแบบและอัตราค่าโทรใหม่ๆ
สำหรับโทรศัพท์เคลื่อนที่แบบจ่ายล่วงหน้าออกมาอย่างต่อเนื่องจากผู้ให้บริการรายใหญ่ทั้ง 3 ราย

ตารางแสดงจำนวนผู้ใช้บริการโทรศัพท์เคลื่อนที่ประเภทจ่ายชำระค่าบริการล่วงหน้า ณ 31 ธันวาคม

+----------------+-------+-------+--------+-------+--------+--------+
| ระบบ           | 2544  |       | 2545   |       | 2546   |        |
|                |       |       |        |       |        |        |
| การจ่าย         |       |       |        |       |        |        |
|                |       |       |        |       |        |        |
| ล่วงหน้า         |       |       |        |       |        |        |
|                |       |       |        |       |        |        |
| (Prepaid)      |       |       |        |       |        |        |
+----------------+-------+-------+--------+-------+--------+--------+
|                | จำนวน | %     | จำนวน  | % การ | จำนวน  | % การ  |
|                |       | กา    |        |       |        |        |
|                | ผู้ใช   | รเปลี่ย | ผู้ใ     | เปลี่ย  | ผู้ใ     | เปล    |
|                | ้บริการ | นแปลง | ช้บริการ | นแปลง | ช้บริการ | ี่ยนแปลง |
+----------------+-------+-------+--------+-------+--------+--------+
| 1-2-Call[6]    | 2,28  | 5     | 8,1    | 2     | 11,1   | 36.72  |
|                | 8,500 | 45.56 | 36,200 | 55.53 | 23,800 |        |
+----------------+-------+-------+--------+-------+--------+--------+
| Dprompt[7]     | 87    | 4     | 4,2    | 3     | 5,3    | 28.03  |
|                | 7,711 | 19.66 | 04,336 | 79.01 | 82,953 |        |
+----------------+-------+-------+--------+-------+--------+--------+
| Just Talk[8]   | -     | -     | 8      | -     | 1,5    | 75.56  |
|                |       |       | 77,057 |       | 39,735 |        |
+----------------+-------+-------+--------+-------+--------+--------+
| รวม            | 3,16  | 5     | 13,2   | 3     | 18,0   | 36.53  |
|                | 6,211 | 04.93 | 17,593 | 17.46 | 46,488 |        |
+----------------+-------+-------+--------+-------+--------+--------+

หมายเหตุ : % หมายถึง อัตราการเปลี่ยนแปลงเมื่อเทียบกับระยะเดียวกันของปีก่อน

(ฉ) ภาวะการแข่งขัน

การแข่งขันในระดับผู้ให้บริการโทรศัพท์เคลื่อนที่ถือเป็นสีสรรสำหรับผู้บริโภคที่จะเป็นผู้ที่ได้รับประโยชน์สูงสุดจากอัตราค่าโทรศัพท์ที่ถูกลง
บริการใหม่ๆ ที่หลากหลายและออกแบบให้ตรงตามความต้องการของแต่ละกลุ่มลูกค้า
กลุ่มผู้ให้บริการรายเล็กต่างพยายามในการเพิ่มส่วนแบ่งตลาดโดยการใช้กลยุทธด้านราคาต่ำเป็นตัวนำ
ในทางตรงข้ามกลุ่มผู้ให้บริการรายใหญ่จะพยายามรักษาส่วนแบ่งการตลาดเดิมไว้โดยมุ่งเน้นที่การสร้างรายได้เพิ่มจากฐานลูกค้าที่มีอยู่แล้ว
ด้วยการเสนออัตราค่าบริการไม่แพงกว่าของคู่แข่งจนเกินไปในสายตาผู้บริโภค
ขณะเดียวกันก็จะเสนอบริการเสริมรูปแบบใหม่เพื่อตอบสนองต่อรูปแบบความเป็นอยู่สมัยใหม่ของผู้บริโภค

สำหรับการแข่งขันของผู้จำหน่ายโทรศัพท์เคลื่อนที่
ปัจจุบันโครงสร้างผู้ประกอบการในการเป็นตัวกลางในการกระจายสินค้าสู่ผู้บริโภคสามารถแบ่งออกเป็น
4 กลุ่มดังนี้คือ

1)  ผู้จัดจำหน่ายและตัวแทนจำหน่ายขนาดใหญ่ซึ่งได้รับการแต่งตั้งจากผู้ผลิตอย่างเป็นทางการดำเนินการในรูปแบบค้าส่ง
    ได้แก่

    -   บริษัท ดิจิตอล โฟน จำกัด

    -   บริษัท ยูไนเต็ด ดิสทริบิวชั่น บิซซิเนส จำกัด

    -   บริษัท เอ็ม ลิ้งค์ เอเชีย คอร์ปอเรชั่น จำกัด (มหาชน)

    -   บริษัท อินเตอร์เนชั่นแนล เอนจิเนียริ่ง จำกัด (มหาชน)

    -   บริษัท สามารถ คอร์ปอเรชั่น จำกัด (มหาชน)

    -   บริษัท ล็อกซเล่ย์ จำกัด (มหาชน)

  โดยผู้จัดจำหน่าย 2 รายแรกจะเป็นบริษัทในเครือของผู้ให้บริการคือ บริษัท แอดวานซ์ อินโฟร์
  เซอร์วิส จำกัด (มหาชน) และ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน)
  ตามลำดับ ส่วนที่เหลือจะเป็นผู้จัดจำหน่ายอิสระ
  โดยผู้ประกอบการในกลุ่มนี้จะมีบทบาทมากที่สุดในการกำหนดสินค้าที่จะมีจำหน่ายในประเทศทั้งชนิดและการตั้งราคารวมถึงการเลือกช่องทางในการกระจายสินค้า

2)  ผู้จัดจำหน่ายที่ได้รับการแต่งตั้งจากผู้ผลิตอย่างเป็นทางการโดยดำเนินการในรูปแบบร้านค้าปลีกมีสาขา
    (Chain Store) ได้แก่

    -   บริษัท เจมาร์ท จำกัด (มหาชน)

    -   บริษัท บลิสเทล จำกัด

    -   บริษัท เอ็ม ช็อป โมบาย จำกัด โดย บริษัท เอ็ม ลิ้งค์ เอเชีย คอร์ปอเรชั่น จำกัด
        (มหาชน)

    -   บริษัท สามารถ ไอโมบาย จำกัด (มหาชน) โดย บริษัท สามารถ คอร์ปอเรชั่น จำกัด
        (มหาชน)

ผู้ประกอบการในกลุ่มนี้จะใกล้ชิดกับทั้งผู้ผลิตและผู้บริโภคทำให้สามารถทราบถึงภาวะตลาดรวมและแนวโน้มของผู้ผลิตว่าจะไปในทิศทางใด
ทำให้สามารถปรับตัวได้อย่างรวดเร็ว นอกจากนี้แล้วยังได้รับความเชื่อถือจากผู้บริโภคในระดับที่ดี

3)  ตัวแทนจำหน่ายในเครือของผู้ให้บริการโทรศัพท์เคลื่อนที่ ได้แก่

    -   Telewiz โดย บริษัท แอดวานซ์ อินโฟร์ เซอร์วิส จำกัด (มหาชน)

    -   DTAC Shop โดย บริษัท โทเทิ่ล แอ็คเซ็ส คอมมูนิเคชั่น จำกัด (มหาชน)

    -   Orange Shop โดย บริษัท ที เอ ออเร้นจ์ จำกัด

ผู้ประกอบการในกลุ่มนี้จะมีความใกล้ชิดกับผู้ให้บริการ
ทำให้ได้รับข้อมูลทิศทางของผู้ให้บริการและยังได้รับการสนับสนุนในด้านการตลาดจากผู้ให้บริการ
นอกจากนั้นแล้วยังได้รับความเชื่อมั่นที่สูงสุดจากผู้บริโภคเนื่องจากภาพลักษณ์ที่น่าเชื่อถือของผู้ให้บริการแต่ละราย

4)  ร้านค้าผู้ประกอบการรายย่อย ซึ่งใช้เงินลงทุนน้อยและไม่ค่อยมีรูปแบบการจัดการ
    บริการหลังการขาย จุดเด่นของผู้ประกอบการในกลุ่มนี้คือราคาถูก
    เนื่องจากส่วนใหญ่เจ้าของกิจการจะเป็นผู้ทำการขายหน้าร้านเองทำให้ลูกค้าสามารถทำการต่อรองราคาได้
    แต่มีข้อเสียในด้านความน่าเชื่อถือจากผู้บริโภค

จากการที่มีผู้เล่นในทุกระดับเพิ่มขึ้นมากทำให้การแข่งขันทวีความรุนแรงขึ้น
ความสำเร็จของผู้ประกอบการจำหน่ายโทรศัพท์เคลื่อนที่จึงขึ้นอยู่กับปัจจัยต่างๆ ดังนี้

-   ความสามารถในการจัดหาสินค้าที่โดดเด่นแตกต่างจากคู่แข่งทั้งในด้านคุณภาพที่เหนือกว่าหรือคุณภาพเดียวกันในราคาที่ต่ำกว่ามาตอบสนองต่อความต้องการของผู้บริโภค

-   ความสัมพันธ์อันดีกับตัวแทนจำหน่ายทั่วประเทศ

-   ความสามารถในการมีช่องทางการจำหน่ายที่สามารถกระจายสินค้าได้อย่างทั่วถึงและรวดเร็ว
    โดยเฉพาะการมีช่องทางการจำหน่ายที่มีความภักดี (Loyalty) สูง เช่น การมี chain
    store

-   ความสามารถในการสร้างความแตกต่าง (Differentiate)
    ในสินค้าเดียวกับคู่แข่งเพื่อลดการแข่งขันด้านราคาและเป็นการสร้างมูลค่าเพิ่มให้สินค้า เช่น
    การเพิ่มบริการเสริม (value added service) ในสินค้า อาทิ contents และ
    application ต่างๆ

-   ความสามารถในการควบคุมต้นทุนในการดำเนินการให้ต่ำแต่มีประสิทธิภาพสูงสุด

ทั้งนี้ บริษัทได้ดำเนินการปรับโครงสร้างกลุ่มธุรกิจเพื่อเสริมสร้างความสามารถดังกล่าวข้างต้น
ทำให้มีความสามารถในการแข่งขันในตลาดในอันดับต้นจนทำให้เป็นเป้าหมายของผู้ผลิตโทรศัพท์เคลื่อนที่รายใหม่ๆ
ที่ต้องการเข้ามาทำตลาดดังจะเห็นได้จากการที่บริษัทมีสินค้าจากผู้ผลิตใหม่ๆ
มาจำหน่ายอย่างต่อเนื่อง
และได้รับความไว้วางใจจากผู้ผลิตรายเดิมให้ทำการจัดจำหน่ายสินค้ามากขึ้น

3.2 กลุ่มธุรกิจบริการเสริม

กลุ่มธุรกิจโทรศัพท์เคลื่อนที่ของบริษัทจำแนกตามประเภทได้ดังนี้

  ----------------------------------- -----------------------------------------------------------------------------------
  บริษัท                                ลักษณะการประกอบธุรกิจ

  บริษัท เอ็ม โซลูชั่น จำกัด                 เป็นผู้จัดหาและผลิตบริการเสริมบนโทรศัพท์เคลื่อนที่ในรูป content และ application
                                      ให้แก่ผู้ผลิตโทรศัพท์เคลื่อนที่และผู้ให้บริการโทรศัพท์เคลื่อนที่รวมถึงการดำเนินการด้านการตลาดบางส่วนให้บริษัท
  ----------------------------------- -----------------------------------------------------------------------------------

3.2.1 ลักษณะของผลิตภัณฑ์และบริการ

(1) การเป็นผู้ให้บริการดาวน์โหลด content (Logo, Wallpaper , Ringtone , Picture
Message ฯลฯ) หรือที่เรียกว่า Content Provider โดยบริษัทมีผลิตภัณฑ์เหล่านี้จากบริษัท
beboydcg ในฐานะผู้สร้างและพัฒนาเพื่อนำส่ง content ต่างๆ
มาให้บริษัทเป็นผู้กระจายหรือนำขาย
ทั้งนี้บริษัทมีช่องทางหรือสื่อที่สามารถเข้าถึงกลุ่มเป้าหมายได้เป็นอย่างดีเช่น บริษัท เอ็ม ช็อป
โมบาย จำกัด ซึ่งเป็นบริษัทในเครือของบริษัท เอ็ม ลิ้งค์ เอเชีย คอร์ปอเรชั่น จำกัด (มหาชน)
สำหรับตัวอย่างรายละเอียดเกี่ยวกับ content ที่บริษัทเป็นผู้จำหน่าย

+-----------------------------------+----------------------------------+
| Wallpaper                         | Ringtone                         |
+-----------------------------------+----------------------------------+
| []                                | สักวันหนึ่ง                          |
|                                   |                                  |
|                                   | เพราะฉันนั้นมีแต่เธอ                  |
|                                   |                                  |
|                                   | คนข้างล่าง                         |
|                                   |                                  |
|                                   | เจ้าหญิง                           |
+-----------------------------------+----------------------------------+
| []                                | สัญญา                             |
|                                   |                                  |
|                                   | ใกล้                              |
|                                   |                                  |
|                                   | หัวใจผูกกัน                         |
|                                   |                                  |
|                                   | จะเก็บธออยู่ในใจเสมอ                |
|                                   |                                  |
|                                   | รักแท้                             |
+-----------------------------------+----------------------------------+

(2) เป็นคนกลางในการติดต่อประสานงานจากเจ้าของลิขสิทธ์ contentให้กับบริษัท เอ็ม ลิ้งค์
    เอเชีย คอร์ปอเรชั่น จำกัด (มหาชน) ( Content Business Contactor) ในการจัดหา
    content ให้กับโทรศัพท์ทุกรุ่นที่จำหน่ายโดยบริษัท เอ็ม ลิ้งค์ เอเชีย คอร์เปอเรชั่น
    จำกัด(มหาชน) โดยมีวิธีดังนี้

-   จัดหา content เพื่อทำโปรโมชั่นให้กับโทรศัพท์เคลื่อนด้วยวิธีการ pre-download (การใส่
    content ที่ได้รับความนิยมเข้าไปในเครื่องโดยลูกค้าไม่ต้องเสียเงิน)
    ซึ่งวิธีการนี้จะช่วยส่งเสริมและสนับสนุนการขายโทรศัพท์ที่จำหน่ายโดยบริษัท เอ็ม ลิ้งค์ เอเชีย
    คอร์เปอเรชั่น จำกัด(มหาชน) โทรศัพท์เคลื่อนที่ที่ใช้วิธีการนี้เช่น Mitsubishi M330 และ
    Mitsubishi M720

(3) เป็นคนกลางในการติดต่อประสานงานจากเจ้าของลิขสิทธ์ แอพพลิเคชั่นต่างๆ
    ให้กับโทรศัพท์ทุกรุ่นที่จำหน่ายโดยบริษัท เอ็ม ลิ้งค์ เอเชีย คอร์ปอเรชั่น จำกัด (มหาชน)
    เพื่อสร้างความแตกต่าง (differentiate) จากสินค้าของคู่แข่ง

(4) เป็นผู้ติดต่อประสานงานในการจัดทำเกมส์ “ M-Pet” ให้กับบริษัท เอ็ม ช็อป โมบาย
    จำกัดเพื่อใช้ในการทำโปรโมชั่นให้กับโทรศัพท์เคลื่อนที่ที่จำหน่ายโดยบริษัท เอ็ม ช็อป โมบาย
    จำกัดด้วยวิธีการต่างๆ เช่น Pre-download และ Post-download
    ทั้งนี้เพื่อสร้างความแตกต่าง (differentiate) ให้กับสินค้าที่จำหน่ายโดยบริษัท เอ็ม ช็อป
    โมบาย จำกัด

(5) เป็นผู้จัดกิจกรรมส่งเสริมการขายให้กับบริษัท เอ็ม ลิ้งค์ เอเชีย คอร์ปอเรชั่น จำกัด(มหาชน)

-   Road Show “Color Revolution”
    โดยจัดกิจกรรมเพื่อให้ลูกค้านำเครื่องโทรศัพท์เคลื่อนที่โนเกียหน้าจอขาวดำมาแลกซื้อโทรศัพท์เคลื่อนที่โนเกียหน้าจอสี
    ทั้งนี้ได้จัดกิจกรรมไปตามอาคารสำนักงานทั่วกรุงเทพมหานคร รวมทั้งหมด 7 แห่งและร้าน
    Telemax , M Shop ที่เป็นสาขาของบริษัท เอ็ม ลิ้งค์ เอเชีย คอร์ปอเรชั่น จำกัด
    (มหาชน)รวมทั้งหมด 8
    แห่งซึ่งบริษัทได้ศึกษาถึงพฤติกรรมของผู้บริโภคแล้วว่าในช่วงเวลาขณะนั้นผู้บริโภคมีความต้องการที่จะเปลี่ยนโทรศัพท์เคลื่อนที่หน้าจอขาวดำเป็นหน้าจอสี
    โดยบริษัทเป็นผู้ประสานงานกับผู้รับเครื่องมือสอง ผู้ผลิตเฟอร์นิเจอร์สำหรับการจัดงาน
    และจัดหาสถานที่ในการจัดงาน

(6) เป็นผู้ขายสื่อของบริษัท เอ็ม ลิ้งค์ เอเชีย คอร์ปอเรชั่น จำกัด( มหาชน) และบริษัท เอ็ม
    ช็อป โมบาย จำกัด ทั้งนี้ทางบริษัทเล็งเห็นช่องทางที่มีอยู่ คือ บัตรเติมเงิน , ใบปลิวของร้าน
    เอ็ม ช็อป, พื้นที่หน้าร้านเอ็ม ช็อป และเว็บไซต์ของบริษัท เอ็ม ลิ้งค์ เอเชีย คอร์ปอเรชั่น
    จำกัด (มหาชน) และบริษัท เอ็ม ช็อป โมบาย จำกัด เพื่อใช้เป็นช่องทางในการขายสื่อให้กับ
    Content Provider รายอื่นๆ

การจัดหาผลิตภัณฑ์

1.  วิธีการจัดหาและแหล่งที่มาของผลิตภัณฑ์

  (ก) Content

Content ที่บริษัทจัดหามาเพื่อดาวน์โหลดลงในโทรศัพท์เคลื่อนที่และเพื่อการขายเองในฐานะ
Content Provider นั้นทางบริษัทได้ผู้ร่วมธุรกิจคือบริษัท Beboydcg จำกัด
ซึ่งเป็นบริษัทที่สร้างและพัฒนาผลิตภัณฑ์ที่บริษัทใช้เพื่อการขาย เช่น Color wallpaper และ
Ringtone โดยล้วนแล้วแต่เป็น content ที่มีลิขสิทธ์ทั้งนี้เพื่อการขายอย่างถูกกฏหมาย

  (ข) Game on mobile phones

เกมส์ที่บริษัทจัดหามาสำหรับบริษัท เอ็ม ช็อป โมบาย จำกัด
เพื่อใช้เพิ่มความแตกต่างให้กับโทรศัพท์เคลื่อนที่ที่จำหน่ายโดยบริษัท เอ็ม ช็อป โมบาย จำกัด นั้น
ทางบริษัทได้ร่วมมือกับ บริษัท เอส วัน เทเลคอม จำกัด
ในการสร้างและพัฒนาเกมส์ใหม่ๆที่ตรงกับความต้องการของผู้บริโภค

  (ค) Application

แอพพลิเคชั่นต่างๆที่บริษัทจัดหามาเพื่อดาวน์โหลดลงในโทรศัพท์เคลื่อนที่สำหรับบริษัทเอ็ม ลิ้งค์
เอเชีย คอร์ปอเรชั่น จำกัด (มหาชน) ทางบริษัทได้ร่วมมือกับ บริษัท เอส วัน เทเลคอม จำกัด
ในการสร้างและพัฒนาแอพพลิเคชั่นใหม่ๆที่ตรงกับความต้องการของผู้บริโภค

3.2.2 การตลาดและภาวะการแข่งขัน

(ก) ลักษณะลูกค้าและกลุ่มลูกค้าเป้าหมาย

-   Content เมื่อพูดถึงกลุ่มลูกค้าเป้าหมายในการดาวน์โหลด content
    จากการวิจัยเบื้องต้นนั้นได้ข้อมูลว่ากลุ่มลูกค้าเป้าหมายเป็นเพศหญิงอยู่ในช่วงอายุ 20-35 ปี
    ซึ่งความถี่ในการดาวน์โหลดของลูกค้าส่วนใหญ่มาจากกลุ่มที่เพิ่งซื้อเครื่องใหม่
    ซึ่งทางบริษัทมีช่องทางที่มีศักยภาพในการสร้างโอกาสในการดาวน์โหลดของกลุ่มลูกค้าเป้าหมาย
    เนื่องจากบริษัทเป็นบริษัทในเครือของบริษัทเอ็ม ลิ้งค์ เอเชีย คอร์ปอเรชั่น จำกัด (มหาชน)
    ที่จำหน่ายโทรศัพท์เคลื่อนที่ ดังนั้นบริษัทสามารถนำสื่อเช่น ใบแทรกต่างๆ
    บรรจุในกล่องโทรศัพท์เคลื่อนที่ได้
    ทั้งยังสามารถแนบหรือติดข้อความในการโฆษณาบนบัตรเติมเงินที่จำหน่ายโดย บริษัท เอ็ม ลิ้งค์
    เอเชีย คอร์ปอเรชั่น จำกัด (มหาชน) อีกทางหนึ่ง

-   Application
    เมื่อพูดถึงกลุ่มลูกค้าเป้าหมายในการใช้แอพพลิเคชั่นที่พรีโหลดอยู่ในโทรศัพท์เคลื่อนที่ที่จำหน่ายโดยบริษัทเอ็ม
    ลิ้งค์ เอเชีย คอร์ปอเรชั่น จำกัด (มหาชน) นั้น
    กลุ่มลูกค้าเป้าหมายในปัจจุบันมีความรอบคอบในการเลือกซื้อโทรศัพท์เคลื่อนที่มากขึ้น เช่น
    พิจารณาเรื่องราคา พิจารณาถึงความคุ้มค่าที่ได้รับ
    กล่าวได้ว่าใช้เหตุผลในการเลือกซื้อสินค้ามากขึ้น
    ดังนั้นทางบริษัทจึงติดต่อประสานงานเพื่อหาแอพพลิเคชั่นที่เหมาะสมกับเครื่องโทรศัพท์เคลื่อนที่ในแต่ละรุ่นเพื่อสร้างความแตกต่างให้กับโทรศัพท์เคลื่อนที่ที่จำหน่ายโดยบริษัทเอ็ม
    ลิ้งค์ เอเชีย คอร์ปอเรชั่น จำกัด(มหาชน)
    อีกทั้งเพื่อหลีกเลี่ยงการขายตัดราคาเนื่องจากแอพพลิเคชั่นที่อยู่ในเครื่องเป็นส่วนช่วยในการตัดสินใจซื้อที่ง่ายขึ้น

(ข) กลยุทธ์ทางการตลาด

  บริษัทได้กำหนดกลยุทธ์ทางการตลาดไว้ดังนี้

-   การคัดเลือกผลิตภัณฑ์ เพื่อใช้แสดงถึงคุณภาพและความมีชื่อเสียงของผลิตภัณฑ์
    บริษัทได้คัดเลือกผลิตภัณฑ์จากบริษัท Beboydcg จำกัด และบริษัท เอส วัน เทเลคอม จำกัด
    ซึ่งบริษัทได้เล็งเห็นถึงคุณภาพของ content
    และแอพพลิเคชั่นต่างๆโดยร่วมวางแผนการออกแบบแอพพลิเคชั่นต่างๆเพื่อให้เหมาะสมกับความต้องการของตลาดและกลุ่มลูกค้าเป้าหมาย

-   นโยบายราคา
    เพื่อแสดงถึงความมีมาตรฐานในการขายและเพื่อให้การวางตำแหน่งของสินค้าเหมาะสมกับภาวะตลาดในขณะนั้นทางบริษัทจึงใช้ราคาตลาดเป็นปัจจัยในการกำหนดราคา
    โดยเกณฑ์ในการกำหนดราคาจะพิจารณาจากราคาของคู่แข่งเป็นหลัก

-   ช่องทางการจัดจำหน่าย ในการขาย content นั้นช่องทางหรือสื่อที่ดีนั้นมีความสำคัญ
    ซึ่งทางบริษัทมีช่องทางที่สามารถเข้าถึงความต้องการของผู้บริโภค
    ไม่ว่าเป็นการใส่ใบแทรกลงในกล่องโทรศัพท์เคลื่อนที่ การติดสื่อสติกเกอร์ลงบนบัตรเติมเงิน
    one-two-call การวางสื่อที่หน้าร้าน M Shop และแผ่นพับหรือใบปลิวของร้าน M Shop

(ค) ภาวะการแข่งขัน

ไม่เพียงแต่โทรศัพท์เคลื่อนที่ที่ปัจจุบันมีความรุนแรงทางการแข่งขันเท่านั้น แต่ content
ที่ทางบริษัทดำเนินการอยู่ก็มีการแข่งขันที่รุนแรงมากขึ้นเช่นกัน
เนื่องจากมีผู้ประกอบการรายใหม่ๆเล็งเห็นโอกาสทางการตลาดในการทำธุรกิจนี้ เช่น Djiing,
Sodamag, Mobiclub แต่ทางบริษัทยังไม่มีผลกระทบมากนัก
เนื่องจากทางบริษัทมีช่องทางหรือสื่อที่มีประสิทธิภาพ อีกทั้งมีผู้ร่วมธุรกิจ Beboydcg และ เอส วัน
เทเลคอม ที่ร่วมเสริมศักยภาพในการสร้างและพัฒนา content
และแอพพลิเคชั่นใหม่ๆเพื่อสนองความต้องการของผู้บริโภค

[1] ที่มาจาก www.ais900.com

[2] ที่มาจาก www.dtac.co.th

[3] ที่มาจาก www.telecomasia.co.th

[4] จำนวนประชากรและประมาณการจากธนาคารแห่งประเทศไทย จัดทำโดย Department of
Provincial Administration, National Statistical Office and Social
Development Board

[5] ประมาณการอัตราส่วนของจำนวนโทรศัพท์เคลื่อนที่ต่อจำนวนประชากร 100 คน ณ สิ้นปี

[6] ที่มาจาก www.ais900.com

[7] ที่มาจาก www.dtac.co.th

[8] ที่มาจาก www.telecomasia.co.th